CELEX: 32022R0702
Language: fi
Date: 2022-05-05 00:00:00
Title: Komission täytäntöönpanoasetus (EU) 2022/702, annettu 5 päivänä toukokuuta 2022, ukontulikukkatinktuuran hyväksymisestä tiettyjen eläinlajien rehun lisäaineena (ETA:n kannalta merkityksellinen teksti)

6.5.2022   
               
               
                  FI
               
               
                  Euroopan unionin virallinen lehti
               
               
                  L 132/1
               
            
         KOMISSION TÄYTÄNTÖÖNPANOASETUS (EU) 2022/702,
         annettu 5 päivänä toukokuuta 2022,
         ukontulikukkatinktuuran hyväksymisestä tiettyjen eläinlajien rehun lisäaineena
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perustelut ja menettelyt hyväksynnän myöntämiselle.
                  
               
                     (2)
                  
                  
                     Asetuksen (EY) N:o 1831/2003 7 artiklan mukaisesti on jätetty ukontulikukkatinktuuran hyväksyntää koskeva hakemus. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
                  
               
                     (3)
                  
                  
                     Hakemus koskee ukontulikukkatinktuuran hyväksymistä kaikkien eläinlajien rehun lisäaineena, joka luokitellaan lisäaineluokkaan ”sensoriset lisäaineet” ja funktionaaliseen ryhmään ”aromiaineet”.
                  
               
                     (4)
                  
                  
                     Hakija pyysi ukontulikukkatinktuuran käytön sallimista myös juomavedessä. Asetuksessa (EY) N:o 1831/2003 ei kuitenkaan sallita aromiaineiden käyttöä juomavedessä. Sen vuoksi ukontulikukkatinktuuran käyttöä juomavedessä ei pitäisi sallia.
                  
               
                     (5)
                  
                  
                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 12 päivänä marraskuuta 2019 (2) ja 24 päivänä kesäkuuta 2021 (3) antamissaan lausunnoissa, että ukontulikukkatinktuuralla ei ehdotetuissa käyttöolosuhteissa ole haitallisia vaikutuksia eläinten tai kuluttajien terveyteen eikä ympäristöön. Päätelmiä ei kuitenkaan voitu tehdä pitkäikäisistä eläimistä (lemmikkieläimet ja muut kuin elintarviketuotantoeläimet, hevoset ja siitoseläimet). Elintarviketurvallisuusviranomainen totesi myös, että tietojen puuttuessa ukontulikukkatinktuuraa olisi pidettävä ihoa tai silmiä ärsyttävänä tai ihoa herkistävänä aineena. Sen vuoksi komissio katsoo, että ihmisten terveydelle aiheutuvien haittavaikutusten ehkäisemiseksi olisi toteutettava asianmukaisia suojatoimenpiteitä erityisesti lisäaineen käyttäjien osalta.
                  
               
                     (6)
                  
                  
                     Elintarviketurvallisuusviranomainen totesi lisäksi, että koska ukontulikukkatinktuuraa käytetään elintarvikkeissa aromiaineena ja koska sen käyttötarkoitus rehussa olisi olennaisilta osin sama kuin elintarvikkeissa, sen tehoa ei tarvitse osoittaa muulla tavoin. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmistä, joilla lisäaine määritetään rehusta.
                  
               
                     (7)
                  
                  
                     Ukontulikukkatinktuuran arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen aineen käyttö tämän asetuksen liitteessä esitetyllä tavalla olisi hyväksyttävä.
                  
               
                     (8)
                  
                  
                     Vaikka ukontulikukkatinktuuran käyttöä aromiaineena juomavedessä ei ole hyväksytty, tämä ei estä sen käyttöä rehuseoksissa, jotka annostellaan veden mukana.
                  
               
                     (9)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Hyväksytään lisäaineluokkaan ”sensoriset lisäaineet” ja funktionaaliseen ryhmään ”aromiaineet” kuuluva liitteessä tarkoitettu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 5 päivänä toukokuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 268, 18.10.2003, s. 29.
         
            (2)  EFSA Journal 2019;17(12):5910.
         
            (3)  EFSA Journal 2021;19(7):6711.
      
      
         
            LIITE
            
                        Lisäaineen tunnistenumero
                     
                     
                        Hyväksynnän haltijan nimi
                     
                     
                        Lisäaine
                     
                     
                        Koostumus, kemiallinen kaava, kuvaus, analyysimenetelmä
                     
                     
                        Eläinlaji tai -ryhmä
                     
                     
                        Enimmäisikä
                     
                     
                        Vähimmäispitoisuus
                     
                     
                        Enimmäispitoisuus
                     
                     
                        Muut määräykset
                     
                     
                        Hyväksynnän voimassaolo päättyy
                     
                  
                        mg lisäainetta / kg täysrehua, jonka kosteuspitoisuus on 12 %
                     
                  
                        
                           Luokka: sensoriset lisäaineet
                        
                        
                           Funktionaalinen ryhmä: aromiaineet.
                        
                     
                  
                        2b475(m)-t
                     
                     
                        –
                     
                     
                        Ukontulikukkatinktuura
                     
                     
                        
                           Lisäaineen koostumus
                        
                        
                           Verbascum thapsus L. -kasvista saatu ukontulikukkatinktuura.
                     
                     
                        Broilerit
                     
                     
                         
                     
                     
                        –
                     
                     
                        50 
                     
                     
                        
                                    1.
                                 
                                 
                                    Lisäaine on sekoitettava rehuun esiseoksena.
                                 
                              
                                    2.
                                 
                                 
                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus lämpökäsittelyssä.
                                 
                              
                                    3.
                                 
                                 
                                    Sekoitus muiden kasviperäisten lisäaineiden kanssa on sallittu sillä edellytyksellä, että aukubiinin määrät rehuaineissa ja rehuseoksissa ovat alhaisemmat kuin se määrä, joka aiheutuisi yksittäisen lisäaineen käytöstä kyseiselle lajille tai eläinryhmälle asetetun enimmäis- tai suositusmäärän mukaisesti.
                                 
                              
                                    4.
                                 
                                 
                                    Rehualan toimijoiden on lisäaineen ja esiseosten käyttäjiä varten vahvistettava toimintamenettelyt ja järjestelyt hengitysteitse tai iho- tai silmäkosketuksesta aiheutuvasta altistuksesta johtuvien mahdollisten riskien varalta. Jos riskejä ei voida näiden järjestelyjen ja toimenpiteiden avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia, iho- ja silmäsuojat mukaan lukien.
                                 
                              
                     
                        26. toukokuuta 2032
                     
                  
                        Nestemäinen muoto
                     
                     
                        Lihakalkkunat
                     
                  
                        
                           Tehoaineen kuvaus
                        
                     
                     
                        Lihasiat
                     
                  
                        
                           Verbascum thapsus L. -kasvista saatu ukontulikukkatinktuura, sellaisena kuin Euroopan neuvosto on tinktuuran määritellyt (1).
                     
                     
                        Lihavasikat
                        Lihakaritsat ja lihakilit
                     
                  
                        Kuiva-ainepitoisuus: ≤ 3 %
                        Liuotin (vesi/etanoli):
                        ≤ 97,5 %
                        Tuhka: ≤ 0,3 %
                        Aukubiini: ≤ 0,006 %
                     
                     
                        Muut kuin jalostustarkoituksessa kasvatettavat lohikalat
                     
                  
                        Polyfenolit: ≤ 0,22 %
                        Flavonoidit yhteensä (klorogeenihappona ilmaistuna): ≤ 0,10 %
                     
                     
                        Lihakanit
                     
                  
                        
                           Analyysimenetelmä
                            (2)
                        
                        Ukontulikukkatinktuuran määritys:
                        
                                    —
                                 
                                 
                                    Gravimetrinen menetelmä kuivaushäviön ja tuhkapitoisuuden määrittämiseksi.
                                 
                              
                                    —
                                 
                                 
                                    Spektrofotometrinen menetelmä polyfenolien kokonaispitoisuuden määrittämiseksi.
                                 
                              
                                    —
                                 
                                 
                                    Korkean suorituskyvyn ohutkerroskromatografia (HPTLC) fenolihappojen kokonaismäärän määrittämiseksi.
                                 
                              
                     
                         
                     
                  
               (1)  Natural sources of flavourings – Report No. 2 (2007)
            
               (2)  2 Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports